ვენდი კრისტენსენი

ვენდი კრისტენსენი — გამოგონილი პერსონაჟი ფრენშიზიდან „საბოლოო დანიშნულება“ . პერსონაჟი შექმნილია ჯეიმს ვონგისა და გლენ მორგანის მიერ, ხოლო მას განასახიერებს მსახიობი მერი ელისაბედ უინსტედი. ფილმების მიღმა, პერსონაჟი ასევე გვხვდება „საბოლოო დანიშნულება 3“-ის წიგნის ვერსიაში (ნოველიზაციაში).

სხვა მედიაში
ფილმის გამოცემაში ხელმისაწვდომ ბონუს ფუნქციაში „აირჩიე მათი ბედი“, წარმოდგენილია სამი ალტერნატიული დასასრული, სადაც თითოეულში ვენდის განსხვავებული ბედი ეწევა.

პირველ ალტერნატიულ დასასრულში, მას შემდეგ, რაც იანი მთლიანად გასრისა კონსტრუქციამ, ვენდი კევინთან და ჯულისთან ერთად ტოვებს ქალაქის საიუბილეო დღესასწაულს, თუმცა მანამდე ფოტოაპარატი, რომელიც ვენდიმ მიწაზე დააგდო, მათ ბოლო ფოტოს უღებს, რაც სავარაუდოდ მიანიშნებს მათ სიკვდილს მომავალ გზაზე.

მეორე დასასრულში ვენდის არ უჩნდება მეორე წინასწარმეტყველება და ფილმი მთავრდება იმით, რომ მეტროს მატარებელი პირდაპირ მას ეჯახება, რითაც პირდაპირ არის ნაჩვენები მისი სიკვდილი.

მესამე, საბოლოო ალტერნატიულ დასასრულში, ვენდის ხილვა მანამდე უჩნდება, სანამ ამერიკულ მთებზე ავა, და ის ახერხებს საკუთარი თავის, კევინის, ჯეისონისა და კერის გადარჩენას; ეპილოგი გვიჩვენებს, რომ მან სახელი შეიცვალა, დაირქვა მინგი და გახდა მკითხავ-წინასწარმეტყველი.

ვენდი ასევე გვხვდება კრისტა ფაუსტის მიერ დაწერილ „საბოლოო დანიშნულება 3“-ის წიგნის ვერსიაში. სიუჟეტი მიჰყვება ფილმის ხაზს დასასრულამდე. წიგნში გამოყენებულია ის ალტერნატიული დასასრული, სადაც იანის სიკვდილის შემდეგ ფოტოაპარატი ვენდის კიდევ ერთ ფოტოს უღებს, რაც მიანიშნებს, რომ სიკვდილი მას კვლავ უყურებს, თუმცა ამით ისტორია წყდება. წიგნში, ფილმისგან განსხვავებით, ვენდის ურთიერთობა კევინთან მოვლენების განვითარებასთან ერთად უფრო რომანტიკულ ხასიათს იღებს.

შექმნა და განვითარება
ქასთინგი და პერსონაჟის შექმნა
„საბოლოო დანიშნულება 3“-ის (2006) -ს სპეციალურ მასალებში ჯეიმს ვონგმა გაამჟღავნა, რომ თავიდან ვენდი კრისტენსენი ჩაფიქრებული იყო როგორც „ენერგიული ქერა გოგონა“ და რომ ამ როლზე კასტინგი ალექსის ბლედენმაც გაიარა. მერი ელისაბედ უინსტედმა, რომელიც როლზე 2005 წლის მარტში დაამტკიცეს, მანამდე გაიარა კასტინგი „საბოლოო დანიშნულება 2“-ისთვის (2003). მან როლი მოიპოვა იმ ემოციურობისა და ხასიათის წყალობით, რამაც ვონგზე და გლენ მორგანზე დიდი შთაბეჭდილება მოახდინა. კითხვაზე, იყო თუ არა ის ფრენშიზის ფანი მესამე ფილმში მონაწილეობამდე, უინსტედმა ახსენა მეორე ფილმის კასტინგი: „რა თქმა უნდა. ორივე ფილმის ფანი ვიყავი. მეორეზეც გავედი ქასთინგზე, მაგრამ არ გამომივიდა. მოხარული ვიყავი, რომ აქ მომეცა შანსი“. ვონგმა ვენდი დაახასიათა პერსონაჟი, რომელიც „ღრმად არის დაზარალებული ავარიის გამო, მაგრამ ძლიერია და იბრძვის კონტროლის შესანარჩუნებლად“.

ბედი
2011 წელს პროდიუსერმა კრეიგ პერიმ განაცხადა, მას სჯერა, რომ ვენდიც და მისი და ჯულიც, რეალურად, მკვდრები არიან. თუმცა, უინსტედის 2012 წლის განცხადებით, პერსონაჟი არ არის მკვდარი: „მე არ მოვკვდავარ. ან, უფრო სწორად, ეს განხილვის საგანია“.

2021 წლის იანვარში, -ის საშინელებათა ჟანრის ავტორმა მარა ბახმანმა განიხილა ვენდის გადარჩენის შესაძლებლობები. ბახმანმა თავისი ვრცელი ანალიზი დაასრულა დასკვნით, რომ ვენდი ვერ გადარჩა. მან დასძინა, რომ გადარჩენის შემთხვევაში ის მეექვსე ნაწილში უნდა გამოჩენილიყო, რაც ძალიან ნაკლებად სავარაუდოა, რადგან „საბოლოო დანიშნულება 5“-მა დაასრულა ორიგინალური ფილმის ქრონოლოგია.

კრიტიკული მიღება და ანალიზი
როგორც პერსონაჟმა, ისე უინსტედის შესრულებამ კრიტიკოსებისგან დადებითი შეფასებები მიიღო. ჯეიმს ბერარდინელი ამბობს, რომ ის „ისეთ კომპეტენტურ სამუშაოს ასრულებს, როგორსაც ადამიანი ამ საშინელ გარემოებებში მოელოდა“. ფელიქს გონსალეს უმცროსი დადებითად ახასიათებს უინსტედისა და მერიმანის შესრულებას და ამბობს: „ფილმი სრულიად უყურები არ არის. მერი ელისაბედ უინსტედი და რაიან მერიმანი სიმპათიურები არიან მთავარ როლებში“. „“-მა კი დაწერა: „უინსტედი უფრო ძლიერი მთავარი გმირია, ვიდრე ეი ჯეი ქუკი (. . )“.

 დადებითად გამოეხმაურა პერსონაჟს და აღნიშნა, რომ მიუხედავად იმისა, რომ ფილმი მაყურებელს არ სთხოვს პერსონაჟების მიმართ ემოციურ თანაგრძნობას, „შენ მაინც განიცდი მათ ბედს, თუნდაც მხოლოდ ფორმულის გამო, ვენდის მიმართ, რომელიც ასე ძლიერ ცდილობს თანაკლასელების გადარჩენას“. „ “-მა ვენდი საშინელებათა ფილმების ტოპ 20 „უკანასკნელ გოგონას“ შორის შეიყვანა და შეაქო უინსტედის შესრულება ვენდის დამაჯერებელ პერსონაჟად ქცევისთვის.

ლუის ბ. ჰობსონი კი აკრიტიკებს მის და მერიმანის შესრულებას და ამბობს: „მერიმანსა და უინსტედს, ფაქტობრივად, მხოლოდ ორი ემოცია აქვთ. ისინი ან გლოვობენ, ან შეშინებულები არიან“. „ “ დასძენს, რომ „შესრულება გადაჭარბებულია“ და მის თამაშს ადარებს „ადამიანს, რომელიც ჰელოუინის კოსტიუმების წვეულებაზე ოფიციალური საღამოს კაბით მივა“.

კრის კარლემ -იდან გააკრიტიკა მთავარი პერსონაჟები არასაკმარისად განვითარების გამო, განსაკუთრებით ვენდი, რომელსაც, მისი მტკიცებით, მხოლოდ ორი თვისება ჰქონდა: „ის არის კონტროლის მანიაკი და ბევრს ტირის“.